
	תיקון סעיף 58 
	1.
	בחוק ביטוח בריאות ממלכתי, התשנ"ד–1994[footnoteRef:2] , בסעיף 58(ב), האמור בו יסומן "(1)" ואחרי פסקה (1) יבוא: [2:  ס"ח התשנ"ד, עמ' 156.] 


	
	
	"(2)	הוראות פסקה (1) לא יחולו על מי שהיה תושב כאמור באותה פסקה, והוא מוכר בידי משרד הפנים כגלמוד; לעניין פסקה זו – 

	
	
	
	"גלמוד" – מי  שאין לו בישראל או מחוץ לישראל קרוב משפחה, או שקרוב המשפחה שיש לו הוא חולה כהגדרתו בחוק טיפול בחולי נפש, התשנ"א–1991[footnoteRef:3] המאושפז בבית חולים כהגדרתו בחוק האמור; [3:  ס"ח התשנ"א, עמ' 58.] 


	
	
	
	"קרוב משפחה" – הורה, בן זוג או ילד."


דברי הסבר
בהתאם לחוק ביטוח ממלכתי, התשנ"ד–1994, קיימת הגבלה על הזכות לקבלת שירותי בריאות של מי שהוכר כתושב במוסד לביטוח לאומי אך לאחר מכן שהה בחו"ל תקופה משמעותית עד שחזר לישראל. 
בפני אדם כזה קיימות שתי אפשרויות: האחת, להמתין את תקופת ההמתנה שנקבעה בחוק (עד שישה חודשים). השנייה, לשלם תשלום מיוחד (למעלה מ-11,000 ש"ח ₪) ולהיות זכאי מיידית לשירותי בריאות.
דא עקא, שקיימת אוכלוסייה מצומצמת, המוערכת בעשרות בודדות של מוכי גורל, שהם תושבי ישראל ששהו בחו"ל ואין בידם כל אמצעי כספי לשלם תשלום מיוחד זה, בעוד הם זקוקים לטיפולים רפואיים מידיים.
לרוב מדובר באוכלוסייה ששוהה שנים רבות מחוץ לישראל, חסרת בית, חולה, גלמודה וערירית, וחסרת כל אמצעי מחיה בסיסיים, שאין לה בישראל או בחו"ל קרובי משפחה שיכולים לסייע לה בעת צרה. המדינה כבר הכירה בעבר כי מדובר באוכלוסייה המוחלשת ביותר ואישרה מימון הקמת מצבה במסגרת הסכם בדבר מימון הקמת מצבות לנפטרים גלמודים.
מדינת ישראל המחויבת מבחינה ערכית ומוסרית לכל אזרחיה, אינה יכולה להשאיר אוכלוסייה זאת ללא שום עזרה או סיוע, בהיעדר כל גורם אחר שיכול לסייע לתושבים ישראליים אלה. 
לפיכך מוצע כי חובת תקופת ההמתנה לא תחול לגבי תושב ישראל שהוכר כגלמוד, דהיינו כמי שאין לו קרובים שהם הורים, בני זוג או ילדים, או שקרובים כאמור שיש לו הם חולי נפש המאושפזים בבית חולים לחולי נפש. 
[bookmark: MKs][bookmark: LawNum]הצעת החוק תעמיד את מדינת ישראל כמי שמקיימת את הציווי של "לא תעמוד על דם רעך" ונוסף על כך תציג את הפנים היפות של מדינת ישראל שדואגת לכל אזרחיה בעת צרה, גם לאוכלוסייה המוחלשת ביותר שאין לה קרובי משפחה. 
הצעות חוק זהות הונחו על שולחן הכנסת העשרים ושתיים, על שולחן הכנסת העשרים ושלוש ועל שולחן הכנסת העשרים וארבע על ידי חברת הכנסת חוה אתי עטייה (פ/260/22; פ/235/23; פ/871/24).	

